The Buggles

The Buggles, բրիտանական խումբ, դուետ։ Խմբի անդամներն են Թրևոր Հորնը և Ջեֆ Դաունսը։

Խումբը ճանաչում է ձեռք բերել 1979 թվականին դեբյուտային The Age of Plastic ալբոմի «Video Killed the Radio Star» երգով։ Սինգլը առաջին հորիզոնականն է զբաղեցրել շուրջ 16 երկրների հիթ-շքերթներում, ինրչպես նաև ալբոմի երեք երգեր հիթեր են դարձել Մեծ Բրիտանիայում։

Բացի այդ «Video Killed the Radio Star» երգի տեսահոլովակը հայտնի է նրանով, որ առաջին տեսահոլովակն է, որը ցուցադրվել է MTV երաժշտական հեռուստաալիքով (տեսահոլովակը թողարկվել է 1981 թվականի օգոստոսի 1-ին)։

Դուետի առաջին ալբոմը բարձր է գնահատվել հայտնի երաժիշտների կողմից, իսկ 1980 թվականին խմբի անդամներին հրավիրել են միանալ Yes խմբին։ Այդ խմբի հետ 1980 թվականին ձայնագրվել է Drama ալբոմը և դրա շնորհիվ խումբը շրջագայություն է կատարել։ Սակայն շուտով Yes խումբը լուծարվում է և դուետը սկսում է աշխատել իր նոր ալբոմի վրա, որը թողարկվում է նոյեմբերին։

The Buggles-ը ոչ միայն իր սեփական երգերն է ձայնագրել, այլև պրոդյուերի դերում է հանդես եկել այլ արտիստների երգերում, ինչպիսիք են՝ «Back of My Hand», «Monkey Chop» և «Film Star» երգերը։

Խմբի կազմ 
 Թրևոր Հորն – վոկալ, բաս կիթառ, կիթառ
 Ջեֆ Դաունս – ստեղնաշարային գործիքներ, սինթեզ, էլեկտրո դաշնամուր, դաշնամուր, հարվածային գործիքներ, պերկուսիա, բեք վոկալ
Սեսիոնային երաժիշտներ
 Բրյուս Վուլի – կիթառ

Ստուդիական ալբոմներ 
 The Age of Plastic (1980)
 Adventures in Modern Recording (1981)

Ծանոթագրություններ

Գրականություն 
 
 
 Gregory, Andy (2002). International Who's Who in Popular Music 2002. Routledge, ISBN 1-85743-161-8, ISBN 978-1-85743-161-2.

Արտաքին հղումներ 
 
 The Buggles The Art Of Noise Online սկավառակագրությունը

Բրիտանական երաժշտական խմբեր
Անգլիական փոփ խմբեր
1977 հիմնադրված երաժշտական խմբեր